Odense Adresse-Contoirs Efterretninger, 1843-06-06
Udlandet. Spanien. Der viser sig nu atter temmelig stærke Tegn til en Borgerkrig og Espartero vil meget sandsynligt med det Første faae Leilighed til at udvise sin Energie. Som tidligere meldt, havde Ministeriet Lopez, der støttede sig paa Majoriteten i Deputeredekammeret, taget sin Afsked og var bleven efterfulgt af Ministeriet Becerra, hvis Fødsel skyldes Majoriteten i Senatet. Det førstnævnte Kabinet var meget mere folkeligt, end det derpaa følgende, hvori forresten Becerra er Præsident, Mendizabal Finants-, Hovos Krigs-, Curtos Sø= og la Sern Jndenrigsminister. Folkets Uvillie i Madrid var meget stor i Anledning af dette Kabinet: de nye Ministre forhaanedes og hilsedes med Steenkast, da de traadte udaf Deputeredekammeret; et Menneske med en Kniv styrtede ind paa Becerra, men blev afvæbnet. Men førend dette skeete, var der i selve Kammeret opstaaet en frygtelig Larm, da Becerra og Hoyos traadte ind. Hr. Quinto reiste sig og forlangte af Præsidenten, at han skulde udvise en Uvedkommende, en Minister, hven Kammeret ikke anerkjendte - Hoyos maatte forlade Salen, nu var der Stilhed i nogle Minutter indtil Præsidenten nævnede Mendizabals Navn (denne Minister var forbleven hjemme, da lød Skrigen, ned med den Røver, og hans Kareth ødelagdes paa Gaden ved Pøbelens Steenkast. Rundtom i Staden sværmede Folke hobe, der raabt, ned med Ministrene! Friheden leve!" Tropperne vare imidlertid consignerede i Kasernerne; om Aftenen blev det atter roligt. Under disse Omstændigheder fandt Espartero det i sin Orden, at opløse Cortes, hvilket skete den 26 Mai, de skulle igjen træde sammen den 26 Aug. Paa denne Maade vinder Regenten 3 Maaneder, Nationalgaarden saavel i Madrid, som i de andre Stæder er gunstig stemt for ham; i Madrid har den saaledes, rigtignok for Cortes's Opløsning, bragt ham en Serenade til Tak for den belovede Amnestie, der skulde omfatte alle politiske Forbrydere, som ere i Arrest eller i Undersøgelse siden 1 Septbr. 1840. Saaledes stod det til i Madrid i Slutningen af Mai, men i flere af Provindserne seer det ikke bedre ud. Fra Saragossa og Taragona er der til Barcelona ankommet Gesandter, for med Stadens Øvrighed at komme overeens om Forholdsregler imod udbrydende Uroligheder og overilede Skridt, de Skatter imidlertid, som Cortes ikke have bevilget, vil Man ikke betale. Reisende fortælle, at der i Saragossa alt var udbrudt en Jnsurrection og at Nationalgarden havde gjort fælleds Sag med Tropperne for at bevirke Ministeriet Lopez's Gjenindsættelse; forskjellige rige Familier ere flygtede fra Barcelona til Frankerig. J Arragonien og Catalonien vilde Folket forene sig med de hjemvendte Cortesmedlemmer og erklære Esparteros Regentskab for tilende og Dronningen fuld myndig, alle de fornemste Stæder vare enige desangaaende. Udenfor Barcelonas Porte oppebiede en stor Folkemasse Posternes Ankomst fra Madrid og Saragossa. Den første Magistratsperson tiltalede Mængden og sagde, at den Deputerede Prim og andre Patrioter i dette Øieblik beredede sig i Catalonien til med 40,000 Mand at træde op og haandhæve Fædrelandets Rettigheder, Jngen maatte overle sig i Barcelona eller forstyrre den gode Enighed med Tropperne. De, som havde ifinde at gribe til Vaaben, skulde forlade Staden. Hr. Prim skal virkelig opholde sig i Nærheden af Barcelona. - At disse Efterretninger har vakt stor Bekymring i Paris, er selvfølgeligt: i Slottet Neuilly holdes dagligen Ministerraad under Kongens Forsæde, Exregentinden Marie Christine besøger Neuilly hyppigere, end før, medens det engelske Gesandtskab paa een Dag ofte expederer to til tre Courerer.